
       Nr.  13382 din 15.11.2023
RAPORT DE SPECIALITATE
privind
aprobarea demarării procedurilor legale pentru întocmirea documentației de atestare a unui areal din Municipiul Marghita ca Stațiune Balneară cu caracter permanent 

Municipiul Marghita a obținut în anul 2022 atestarea ca statiune turistică de interes local, conform prevederilor HG nr.910/2022 pentru aprobarea atestarii unor localități ca stațiuni turistice de interes national, respectiv local, si privind modificarea anexei nr. 5 la Hotararea Guvernului nr. 852/2008 pentru aprobarea normelor si criteriilor de atestare a statiunilor turistice. Prin această atestare s-a urmărit stimularea şi sprijinirea dezvoltării locale prin iniţiative, activităţi şi măsuri care să crească numărul de turişti în localitate, să dezvolte şi să promoveze turismul din Marghita şi din regiune pe principiile turismului durabil.

Conform prevederilor: 

· OG nr.109/2000 privind staţiunile balneare, climatice şi balneoclimatice şi asistenţa medicală balneară şi de recuperare, cu modificările și completările ulterioare;

· Legii nr.343/2002 pentru aprobarea <LLNK 12000   109130 301   0 34>Ordonanţei Guvernului nr. 109/2000 privind staţiunile balneare, climatice şi balneoclimatice şi asistenţa medicală balneară şi de recuperare;
· HG nr.1154/2004 privind aprobarea Normelor tehnice unitare pentru realizarea documentaţiilor complexe de atestare a funcţionării staţiunilor balneare, climatice şi balneoclimatice şi de organizare a întregii activităţi de utilizare a factorilor naturali;

· HG nr.910/2022 pentru aprobarea atestarii unor localități ca stațiuni turistice de interes national, respectiv local, si privind modificarea anexei nr. 5 la Hotararea Guvernului nr. 852/2008 pentru aprobarea normelor si criteriilor de atestare a statiunilor turistice;
și ținând seama de faptul că Municipiul Marghita dispune de resurse de substanțe minerale, științific dovedite și tradițional recunoscute ca eficiente terapeutic și că îndeplinește condițiile prevăzute de legislația în vigoare pentru a putea fi atestată și ca stațiune balneară, se dorește demararea procedurilor legale pentru întocmirea documentației de atestare a unui areal din Municipiul Marghita ca Stațiune Balneară cu caracter permanent. 

Prin Adresa nr.2939/10.11.2023, înregistrată la instituția noastră sub nr.13203/10.11.2023, Spitalul Municipal ”Dr. Pop Mircea” Marghita ne-a comunicat faptul că a obținut Autorizația de Funcționare nr.541/03.07.2023 emisă de Ministerul Sănătății – Direcția Generală de Asistență Medicală prin care se autorizează provizoriu, pentru o perioadă de 1 an, baza de tratament din cadrul spitalului pentru funcționare din punct de vedere medico – balnear și al valorificării terapeutice a factorilor sanogeni naturali. Autorizarea bazei de tratament din cadrul spitalului municipal este una din condițiile necesar a fi îndeplinite pentru atestare ca Stațiune Balneară cu caracter permanent a unui areal din Municipiul Marghita. Acest fapt va fi benefic și pentru persoanele juridice de drept privat (hoteluri, pensiuni, restaurante, etc.) din domeniul HORECA care astfel putea îndeplini criteriile de eligibilitate pentru accesarea unor finanțări nerambursabile pentru dezvoltarea afacerilor lor, finanțări care altfel nu ar putea fi accesate.

Atestarea unui areal dintr-o localitate ca stațiune balneară cu caracter permanent este un demers care are următoarele obiective:

- posibilitatea de a accesa fonduri nerambursabile sau guvernamentale pentru dezvoltarea atât a turismului și a mediului de afaceri privat cât și dezvoltarea localității, construcția de clinici și spitale de recuperare, medicină fizică și balneologie publice;
- creșterea vizibilității și notorietății destinației (toate stațiunile balneare sunt promovate de Ministerul Sănătății și Ministerul Economiei, Energiei și Mediului de Afaceri și sunt cuprinse în toate materialele de promovare);

- creșterea fluxurilor turistice;

- creșterea numărului de turiști seniori care călătoresc în scop de recuperare;

- creșterea numărului minim de nopți petrecut de turiști în localitate;

- crearea unor oportunități suplimentare investitorilor din domeniul turismului care vor putea accesa finanțări structurale europene pentru construirea de structuri de primire turistice;

- crearea de oportunități pentru investitori privați care pot dezvolta cabinete și clinici private de recuperare și în care să utilizeze factorul natural local geotermal.

Față de cele prezentate mai sus, în baza prevederilor art.136 din OUG nr. 57/2019 privind Codul administrativ, cu modificările și completările ulterioare, PROPUNEM:

Art.1 

Aprobarea demarării procedurilor legale pentru întocmirea documentației de atestare a 
unui areal din Municipiul Marghita ca Stațiune Balneară cu caracter permanent și depunerea 
acesteia la Ministerul Sănătății, areal prevăzut în anexă.
Art.2

Se aprobă suportarea tuturor costurilor aferente întocmirii documentației necesare 
pentru atestarea unui areal din Municipiul Marghita ca Stațiune Balneară cu caracter permanent.
Art.3

Se mandatează primarul Municipiului Marghita, dl. Marcel – Emil Sas – Adăscăliții să 
ia toate măsurile necesare care se impun și să îndeplinească toate demersurile necesare pentru 
atestarea unui areal din Municipiul Marghita ca Stațiune Balneară cu caracter permanent.
Arhitect - șef,
                          Balog Tecău Daniela Maria
